כריס קליין

פרדריק כריסטופר "כריס" קליין (באנגלית: Frederick Christopher "Chris" Klein; נולד ב-14 במרץ 1979) הוא שחקן קולנוע וטלוויזיה אמריקאי. התפרסם בשל תפקידו כ"אוז" אוזטרייכר בסדרת סרטי "אמריקן פאי", ומתפקידו בסדרה "הפלאש" בתור הרוצח הסדרתי ציקדה.

ביוגרפיה
קליין נולד בהינסדייל, פרוור של שיקגו, אילינוי שבארצות הברית, למשפחה נוצרית. בנם של טרסי, גננת ילדים, ופרנק קליין, מהנדס, ולו אח ואחות. כשהיה בן שלוש עשרה עברה משפחתו לאומהה שבנברסקה. קליין הופיע במחזה "סיפור הפרברים" בבית הספר התיכון בו למד והיה שחקן בנבחרת הפוטבול של בית הספר. לאחר מכן למד תיאטרון ב בפורט וורת', טקסס.

קריירה
בשנתו האחרונה בתיכון קיבל קליין הצעה מהבמאי אלכסנדר פיין אשר תר אחר כישרונות חדשים באומהה, לשחק בסרט הקומדיה שלו "בחירות או לא להיות". קליין גילם את דמותו של פול מצלר, אחת הדמויות הראשיות בקומדיה הקולנועית שראתה אור ב-1999 וזכתה לתגובות אוהדות. קליין לוהק לתפקיד כריס "אוז" אוזטרייכר בקומדיה הקולנועית "אמריקן פאי". הסרט יצא לאקרנים ביולי 1999 והיה לשובר קופות. על תפקידו זה היה קליין מועמד לפרס של התאחדות מבקרי הקולנוע של שיקגו וכן לפרס של Teen Choice Awards. לאחר מכן הוא שיחק במספר סרטי נעורים שהבולטים מביניהם הם הסרטים "רק ידידים" (2005) ו"אמריקן דרימז" (2006).

קליין אף השתתף בעונה השלישית של "פאנק'ד". ב-2018 הצטרף לעונה החמישית של סדרת הטלוויזיה "הפלאש" מבית DC קומיקס, בתפקיד של אורלין דוייר.

חיים אישיים
בשנים 2000–2005 ניהל כריס מערכת יחסים עם השחקנית קייטי הולמס והשניים אף התארסו בחג המולד 2003, אך השניים ביטלו את אירוסיהם. בשנים 2006–2008 היה בן זוגה של השחקנית ג'יניפר גודווין.

קליין פגש את ליינה רוז תיפולט, סוכנת נסיעות, בשנת 2011 בחתונה של חבר משותף. הם התארסו בדצמבר 2014 לאחר שלוש שנות זוגיות והתחתנו כעבור שמונה חודשים ב-9 באוגוסט 2015 במונטנה. בנם הראשון נולד בשנת 2016. לבני הזוג יש גם בת, שנולדה בשנת 2018.

קליין נעצר בגין נהיגה בשכרות ב-5 בפברואר 2005, במחוז סן דייגו, ושוב בלוס אנג'לס ב-16 ביוני 2010. ב-21 ביוני 2010, פורסם כי קליין נכנס לתוכנית גמילה של 30 יום להתמכרות לאלכוהול.

פילמוגרפיה

 קולנוע 
+שנהסרטתפקידהערות1999בחירות או לא להיותפול מלצראמריקן פאיכריס "אוז" אוזטרייכר2000קיץ בלתי נשכחקלווין "קלי" מורס2001נכון שזה לא נכוןג'ילברט נובלאמריקן פאי 2כריס "אוז" אוזטרייכר2002רולרבולג'ונתן קרוסחיילים היינוג'ק ג'וגיגאן2003נקודת מבטאלן האריס2005רק ידידיםדאסטי דינקלמןסופשבוע ארוךקופר וקסמן2006אמריקן דרימזויליאם ויליאמסLenexa, 1 Mileאנדי לוסיאר2007The Good Lifeטד טוקאסיום הגיוסג'ורג' ריפקיןNew York City Serenadeריי2008האנק ומייקקונרד האבריס2009סטריט פייטר: האגדה של צ'ון ליצ'ארלי נאשמת על נשים סטיביPlay Deadרוני רינו2010תחת אש צולבתבריגס2012אמריקן פאי: האיחודכריס "אוז" אוזטרייכר2014סופרים אנונימייםהנרי אוברט2016Game of Acesג'קסון קוב2018התחרותקלווין צ'סני2019Benchwarmers 2בן מק'גראת'2025רחוב הפחד: מלכת הנשףדן פלקונר

 טלוויזיה 
+שנהסדרהתפקידהערות2006אבא אמריקאיקארי / ריקדיבוב; פרק: "With Friends Like Steve's"2007העמק של האורנואהסרט טלוויזיה של CBS2008Welcome to The Captainמרטי טאנר5 פרקים2010החבר'ה הטוביםג'ורג' ג'נקינספרק: "Partners"2011–2014וילפרדדרו15 פרקים2012פרנקלין ובאשטומי דיילפרק: "650 to SLC"לגדל את הופבראדפרק: "What Up, Bro?"טרון: הזריחהדאשדיבוב; 3 פרקים2014Damagedסאם לאקסרט טלוויזיה של Lifetime2015מניעבראד קאלגרובפרק: "Pilot Error"2016Idiotsitterעצמו / די.ג'יי דוגהאדפרק: "Fumigation"הכרישבנג'יפרק: "Genesis"2018–2019הפלאשציקדהתפקיד ראשי; (עונה 5); 16 פרקים2020–הווהמגנוליות מופלאותביל טאונסנדתפקיד ראשי (3 עונות); 30 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי האוניברסיטה הנוצרית של טקסס
קטגוריה:אמריקאים שנולדו ב-1979